S-357/2016

Mál þetta, sem þingfest var 9. febrúar sl., og dómtekið fimmtudaginn 16, mars sl., er höfðað með ákæru lögreglustjórans á Suðurlandi þann 7. desember 2016, sem barst dóminum 20. sama mánaðar, á hendur G-kk-þgf J-kk-þgf, til heimilis að Hásteinsvegi 30, Stokkseyri,

“fyrir hegningarlagabrot

með því að hafa fimmtudaginn 10. janúar 2013, og um nokkurt skeið fram til þess dags, að [...], haft í vörslum sínum samtals 48.212 ljósmyndir og 484 hreyfimyndir er sýna börn á kynferðislegan og klámfenginn hátt.

Telst brot ákærða varða við 1. mgr. 210. gr. a almennra hegningarlaga nr. 19, 1940, sbr. 6. gr. laga nr. 58, 2012.

II.

fyrir fíkniefnalagabrot

með því að hafa undir morgun föstudaginn 29. apríl 2016 haft í vörslu sinni 175,12 g af maríhúana, 45,58 g af kannabislaufum og 47,12 g af kannabisstönglum sem lögregla fann við leit í bifreið ákærða [...] eftir að hafa stöðvað akstur hans þá skömmu áður á Eyrarbakkavegi.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65, 1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Einnig er krafist að ákærða verði gert að sæta upptöku skv. 1. og 2. tölul. 1. mgr. 69. gr. a almennra hegningarlaga, sbr. 2. gr. laga nr. 149, 2009, á framangreindu myndefni skv. ákærulið I. og Seagate hörðum diski (munaskrárnúmer 372818 C), einum DVD diski og tveimur CD diskum af óþekktri tegund (munaskrárnúmer 372812-1, 19 og 21), fjórum CD diskum af óþekktri tegund (munaskrárnúmer 372817-1, 2, 3 og 4), fjórum CD diskum af óþekktri tegund (munaskrárnúmer 372814-1, 4, 5 og 6), níu CD diskum af óþekktri tegund (munaskrárnúmer 372813-1, 2, 3, 4, 5, 6, 7, 9 og 10) og AOpen turntölvu með einum Samsung hörðum diski og einum Seagate hörðum diski (munaskrárnúmer 372824), allt búnaður sem myndefnið var geymt á, sem lögregla lagði hald á. Þá er þess krafist að ákærða verði gert að sæta upptöku á framangreindum fíkniefnum skv. ákærulið II. (efnaskrá lögreglu nr. 32408) samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233/2001.“

Ákærði kom fyrir dóminn þann 16. mars sl., ásamt S-kk-þgf S-kk-þgf hdl., sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í átján mánuði. Að teknu tilliti til þess að verulegur dráttur varð á rannsókn málsins, sem ekki verður séð að ákærða sé um að kenna, og að teknu tilliti til skýlausrar játningar ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar. Samkvæmt yfirlitum lögreglu nemur sakarkostnaður samtals 422.793 kr. Þá er þóknun skipaðs verjanda ákærða hæfilega ákveðin 143.220 kr. að teknu tilliti til virðisaukaskatts og ferðakostnaður verjanda, 26.400 kr.

Með vísan til 1. mgr. 69. gr. a almennra hegningarlaga nr. 19/1940 með síðari breytingum, er gerðar upptækar framangreindar myndir og búnaður líkt og greinir í dómsorði.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, eru gerð upptæk framangreind fíkniefni líkt og greinir í dómsorði.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, G-kk-nf J-kk-nf, sæti fangelsi í átján mánuði, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með síðari breytingum.

Ákærði greiði allan sakarkostnað samtals 592.413 krónur, þar af þóknun skipaðs verjanda, S-kk-ef S-kk-ef hdl., 143.220 kr. að teknu tilliti til virðisaukaskatts, og ferðakostnað verjanda 26.400 kr.

Gerðar eru upptækar 48.212 ljósmyndir og 484 hreyfimyndir er sýna börn á kynferðislegan og klámfenginn hátt, sem og eftirfarandi búnaður; Seagate harður diskur (munaskrárnúmer 372818 C), DVD diskur og tveir CD diskar af óþekktri tegund (munaskrárnúmer 372812-1, 19 og 21), fjórir CD diskar af óþekktri tegund (munaskrárnúmer 372817-1, 2, 3 og 4), fjórir CD diskar af óþekktri tegund (munaskrárnúmer 372814-1, 4, 5 og 6), níu CD diskar af óþekktri tegund (munaskrárnúmer 372813-1, 2, 3, 4, 5, 6, 7, 9 og 10) og AOpen turntölva með einum Samsung hörðum diski og einum Seagate hörðum diski (munaskrárnúmer 372824).

Gert er upptækt 175,12 g af maríhúana, 45,58 g af kannabislaufum og 47,12 g af kannabisstönglum, sbr. efnaskrá lögreglu nr. 32408.

S-kvk-nf I-kvk-nf.